**Výročná správa o činnosti**

**Rady školy pri Materskej škole, Kollárova 23, 903 01 Senec**

**za rok 2019**

Rada školy je iniciatívnym a poradným orgánom, ktorým sa vyjadrujú a presadzujú záujmy miestnej samosprávy a záujmy rodičov, pedagogických zamestnancov a ostatných zamestnancov materskej školy a deti v oblasti výchovy a vzdelávania.

Plní tiež funkciu verejnej kontroly práce vedúcich zamestnancov školy.

Rada školy pri Materskej škole, Kollárova 23, Senec, pracovala v zmysle zákona č. 596/2003 Z. z. o štátnej správe v školstve a školskej samospráve a vyhlášky MŠ SR č. 291/2004, ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v tomto zložení:

|  |  |  |  |
| --- | --- | --- | --- |
| Por. č. | Meno a priezvisko | Funkcia  | Za |
| 1. | Scarlett Balážová | predseda | za nepedagogických zamestnancov |
| 2. | Magdaléna Reingráberová | člen | za pedagogických zamestnancov |
| 3. | Tatiana Bacigálová | člen | za pedagogických zamestnancov |
| 4. | Michal Kašík | člen | za rodičov |
| 5. | Mgr. Michala Bučanová | člen | za rodičov |
| 6. | Mgr. Martina Cingelová | člen | za rodičov |
| 7. | Peter Palasiewicz | člen | za rodičov |
| 8. | Ing. Edita Poizlová | člen | za zriaďovateľa |
| 9. | Mgr. Anton Kubliniak | člen | za zriaďovateľa |
| 10. | Ing. Ján Maglocký | člen | za zriaďovateľa |
| 11. | Ing. Ján Cíbik | člen | za zriaďovateľa |

**Zasadnutia Rady školy**

V roku 2019 sa uskutočnili 3 zasadnutia Rady školy.

Zasadnutie Rady školy sa uskutočnilo dňa 15.04.2019

Program: 1. Otvorenie

2. Prerokovanie a schválenie Štatútu Rady školy.

3. Prerokovanie a schválenie Výročnej správy o činnosti Rady školy za rok 2019

4. Návrhy na počty prijímaných detí na školský rok 2019/2020.

5. Rôzne

Predsedníčka rady školy predložila členom RŠ štatút Rady školy a výročnú správu o činnosti rady školy za rok 2018. Tieto písomné dokumenty boli schválené členmi rady školy. Konštatovala, že výročná správa RŠ , bude zverejnená na webovom sídle materskej školy. Riaditeľka MŠ Jonášová zoznámila prítomným členom RŠ návrhom na počty prijímaných detí na školský rok 2019/2020, túto informáciu členovia RŠ zobrali na vedomie.

V bode rôznom sa členovia RŠ zaoberali bežnými záležitosťami školy v oblasti výchovy a vzdelávania ako aj prevádzky a nových cieľov rozvoja školy.

Zasadnutie Rady školy sa uskutočnilo 10.06.2019

Program: 1. Otvorenie

2. Koncepčný zámer rozvoja školy za školský rok 2015/2019 – vyhodnotenie

3. Vyhodnotenie výchovno-vzdelávacej činnosti, jej výsledkov a podmienok za školský rok 2018/2019

4. Prerokovanie Školského vzdelávacieho programu „Zvedavko“

5. Rôzne

Na úvod rokovania predsedníčka RŠ oboznámila členov RŠ, s programom RŠ. Riaditeľka materskej školy oboznámila členov RŠ s koncepčným zámerom rozvoja školy a jeho plnením za uplynulé obdobie s vyhodnotením výchovno-vzdelávacej činnosti, jej výsledkov a podmienok za školský rok 2018/2019, obidva body rada školy zobrala na vedomie.

Zo strany riaditeľky MŠ bol predložený revidovaný školský vzdelávací program „ZVEDAVKO“, konštatovala, že tento školský vzdelávací program bol prerokovaný v pedagogickej rade a bude účinný od 1.9.2018, zverejnený bude na webovom sídle materskej školy a verejne dostupný v budove MŠ. Členovia rady školy tento školský vzdelávací program zobrali na vedomie.

V bode rôznom členovia RŠ konštatovali, že pozvánky na zasadnutia Rady školy je potrebné posielať v dostatočnom predstihu, členka rady školy za pedagogických zamestnancov oboznámila členov s akciou „Hurá leto“,

Tretie zasadnutie Rady školy sa uskutočnilo dňa 16.09.2019.

Program: 1. Otvorenie

2. Prerokovanie a schválenie školského poriadku na školský rok 2018/2019

3. Oboznámenie sa s plánom práce školy – návrhy zo strany rodičov na školský rok 2018/2019

4. Prerokovanie Školského vzdelávacieho programu

5. Správa o výchovno-vzdelávacích výsledkoch za školský rok 2017/2018

6. Koncepčný zámer školy – vyhodnotenie

7. Informácie o pedagogicko-organizačnom a materiálno-technickom zabezpečení výchovno-vzdelávacieho procesu na školský rok 2018/2019

8. Prerokovanie času celodennej prevádzky na školský rok 2018/2019

9. Interné projekty realizované v MŠ na školský rok 2018/2019 (krúžková činnosť, cudzie jazyky)

10. Rôzne

Riaditeľka MŠ Eva Jonášová predniesla prítomným členom RŠ Školský poriadok na školský rok 2018/2019, plán práce školy na školský rok 2018/2019, Školský vzdelávací program. Všetky tieto body

rokovania členovia rady školy zobrali na vedomie. Ďalej predložila členom RŠ správu o výchovno-vzdelávacích výsledkoch za školský rok 2017/2018, ktorú členovia Rady školy schválili a odporučilizriaďavateľovi na schválenie. Riaditeľka MŠ pokračovala vo vyhodnotení koncepčného zámeru školy, predložila prítomným členom RŠ informácie o pedagogickom a organizačnom zabezpečení chodu školy, o materiálno-technickom zabezpečení VVČ v aktuálnom školskom roku. Prevádzka školy v školskom roku 2018/19 zostáva nezmenená od 6,15 – 17,00 hod, interné projekty realizované v MŠ na školský rok 2018/2019 – krúžková činnosť bude realizovaná v rovnakých podmienkach ako minulý rok.

V bode rôznom sa členovia Rady školy zaoberali otázkami riešenia odstránenia závad po zatekaní , ktoré vzniklo pri realizácii nadstavby ako aj materiálno technickým zabezpečením chodu materskej školy .Členovia RŠ sa zaujímalo o výsadbu stromov a nových hrových prvkov na školskom dvore.

Rada školy vyjadruje spokojnosť s prácou pedagógov i ostatných pracovníkov za uplynulý rok. Vysoko hodnotí snahu vedenia školy a všetkých pedagógov neznižovať kritéria na kvalitu výchovno-vzdelávacieho procesu.

V Senci , dňa 08.1.2020

............................................................

 Scarlett Balážová predseda RŠ